于庭春

于庭春（），又作-{于}-廷春，字元之，號芝坵，江西南昌府都昌縣人，軍籍，明朝政治人物。

 生平 
成化十九年（1483年）癸卯科江西鄉試第十六名舉人，弘治三年（1490年）中式庚戌科會試第六十名，三甲第一百一十五名進士。授任福建崇安县知县，十六年升廣西全州知州，以才能取，督军门粮饷，剿贼有功，升湖广黄州府同知，以忤劉瑾归。居家恬静，守正不阿，颇好吟咏，惟偕知友以诗相和集，后起任直隶镇江府尹，进阶中宪大夫，在任一載，解组归，著有诗集行世。后卒于家。《于氏宗谱》《明故显考于公讳廷椿中宪大夫字元之号芝坵府君墓圹记》：先府君于姓，讳廷椿，字元之，号芝坵，世居都昌八都上石山，因致仕别墅市，来苏坊县衙 背后居之。曾大父名敏，字伯捷，妣沈氏；大父讳铨，字子瑄，任迪功郎，妣巢氏；考讳瀛，字九州，妣周氏，考隐德不仕。府君生景泰四年癸酉十二月十三日未时，秉性至孝，天资 俊敏，颖异超群，胸贯诗书二经，落笔惊风雨，诗成泣鬼神，至成化十九年癸卯科由邑庠廪 膳生以诗经履乡荐，宏治三年庚戌科登钱福榜进士第，筮仕福建建宁府崇安县尹，任八载，清爱廉洁，著闻于上；转升奉直大夫，广西桂林府全州太守，任三载，六事备举，民心悦服；升奉政大夫，湖广黄州府二守，任二载。平生忠义自持，直而不苟，及见忤于权幸刘瑾，退休林下。后瑾以逆诛，朝廷查取，升直隶镇江府尹，进阶中宪大夫，下车一载。是年五十有九，勘破仕途，解组荣回。生平所作有《芝坵文稿》一集，诗稿二集。生男三，长斯立，邑庠廪膳生，娶江氏；次斯行，娶余氏；幼斯来，娶罗氏；女二，长童秀，配邑庠廪生邵玑；次招弟，配庠增广生程玻。府君殁于正德十三年十一月初二日巳时，正寝佳城，卜吉葬于汇泽乡三十三都于家垅舍后，作乾山巽向坟禁三分为茔。不孝 立等扳摹殒殄，痛贯心骨，重惟先君已卒，而立等不能有以显扬其万一，敢次叙姓系、官阅 、志业、梗概，刻而掩诸圹中，且将请文以表其隧焉。诗曰：欲报之德，昊天罔极。呜呼痛哉！明正德十三年戊寅岁十一月十八日吉旦不孝男斯立泣血。

 家族 
曾祖于伯捷；祖父于子瑄，驛丞；父-{于}-九州，母周氏。永感下。兄庭節。

参考文献

Category:成化十九年癸卯科江西鄉試舉人
T
Category:都昌人
Category:軍籍進士
Category:明朝全州知州
Category:明朝崇安县知县
Category:明朝黄州府同知
Category:明朝镇江府知府